### Beslutningstema

Kommunalbestyrelsen skal tage stilling til at forlænge fristen for indberetning af Skema B for [adresse].

### Historik

Kommunalbestyrelsen godkendte under et møde den 30. juni 2021,

|  |  |
| --- | --- |
| at | skema A godkendes, og der gives tilsagn om ydelsesstøtte til etablering af 42 almene ungdomsboliger og fællehus, |
| at | tilsagnet betinges af de i støttebekendtgørelsen forudsatte betingelser, samt at arbejdet udføres i henhold til de udbudsretlige forpligtelser, |
| at | den budgetterede månedlige husleje mellem 2.075 kr. og 2.573 kr. godkendes, |
| at | der gives tilsagn om kommunal garantistillelse, |
| at | kommunen yder grundkapitallån, |
| at | årlig indbetaling af ungdomsboligbidrag godkendes, |
| at | der opkræves et gebyr for den kommunale støttesagsbehandling på 2,5 promille af anskaffelsessummen, |
| at | det årlige ungdomsboligbidrag på ca. 48.000 kr. i 2021-niveau til de almene ungdomsboliger indarbejdes i budgetforslag til næste budgetperiode. |

Skriftligt tilsagn blev meddelt den 3. september 2021.

### Sagsfremstilling

[adresse] skal i forbindelse med Campus Tønder senest 15 måneder efter at være meddelt tilsagn om støtte indberette oplysninger om byggeriet (skema B), herunder de priser som danner grundlag for Kommunalbestyrelsens godkendelse af byggeriets anskaffelsessum før byggeriet påbegyndes. Overholdes fristen på 15 måneder ikke, bortfalder tilsagnet.

Presset på bygge- og anlægssektoren har medført høje og stigende licitationsresultater, når boligorganisationer og andre almene bygherrer udbyder deres byggearbejder. De høje licitationsresultater vanskeliggør overholdelse af maksimumsbeløbet for alment byggeri. På baggrund heraf er Støttebekendtgørelsen ændret således, at Kommunalbestyrelsen kan godkende, at fristen på 15 måneder for indberetning af skema B kan forlænges op til 36 måneder efter, at tilsagnet blev meddelt.

Hensigten med ændring af Tammy Svendsen er, at boligorganisationerne m.v. kan udskyde deres udbud af byggearbejder til et senere tidspunkt, hvor presset på bygge- og anlægssektoren er aftaget.

Domea.dk har som administrationsselskab for Tønder Boligselskab fremsendt ønske om Kommunalbestyrelsens godkendelse af, at fristen for indberetning af skema B forlænges med 36 måneder, dvs. med yderligere 21 måneder fra den oprindelige frists udløb den 3. december 2022 til den 3. september 2024 grundet den nuværende markedssituation med stigende materialepriser og leveranceproblemer. Domea.dk har ad flere omgange afsøgt muligheden for at udbyde projektet via deres rammeaftaler, men det har ikke været muligt indenfor projektøkonomien at indgå en hoved- eller totalentreprise.

Kommunalbestyrelsen vurderer ved sin godkendelse, om det er hensigtsmæssigt at udskyde udbuddet af byggearbejder for at undgå høje priser.

### Lovgrundlag

Støttebekendtgørelsen.

### Fagchefen for Politik og Strategi indstiller,

at fristen for indberetning af skema B forlænges til 3. september 2024.

### Beslutning

Indstillingen godkendt.